Reeglid  1. Vinterdama on oodatud 1-6-liikmelised koosseisud, sõltumata liigist, soost, east, rahvusest.  2. Koosseisu instrumentaalsele osale puuduvad piirangud, vinterdada võib kõikide vahenditega, mis võimaldavad luua rütme ja helisid.  3. Vinterdada võib kõikides tuntud ja tundmatutes keeltes ja žanrites.  4.  Vinterdaja valib toimkonna poolt aasta Vinterviisideks nimetatud palade seast ühe kuni kolm, millest loob oma versooni - "vinterduse".  5. Vinterduse puhul on oluline, et algne pala oleks äratuntav - kas fragmendina, peateemana või mõnel muul moel.  6. Vinterdus, pikkusega kuni 3 minutit, tuleb salvestada mp3 formaati ja saata aadressile ylle@virufolk.ee  7. Helifailiga samas kirjas ootame ka vinterdaja lühitutvustust, nimelist koosseisu ja kontaktandmeid.  8. Vinterdusi saab e-mailiga saata 10. maist 24. juulini 2011. Hilisemaid vinterdusi züriile hindamiseks ei edastata.  9. Üks koosseis saab konkursile saata kuni 3 vinterdust.  10. Kõik saadetud vinterdused pannakse üles Viru Folgi kodulehele, kus külastajad saavad anda kõige enam meeldinud vinterdusele poolthääle. Internetihääletusel välistab korraldaja võimaluse ühel inimesel lugematu arv kordi hääletada. Vinterdamise autori ja esitaja nime ei avaldata kuni zürii otsuse ja rahva hääletuse  tulemuste avalikustamiseni.  11. Žürii teeb oma otsuse ja avalikustab 11 valitud vinterdajat Viru Folgi kodulehel 1. augustil 2011.  12. Külastajatelt enim hääli saanud vinterdus avalikustatakse Viru Folgi kodulehel 1. augustil 2011.  13. Juhul, kui žürii ja rahva hääled langevad kokku, saab festivalil esinemise võimaluse esimene kollektiiv, kes jääb välja zürii valikust, aga kes on saanud kõige rohkem rahva hääli (näiteks juhul, kui žürii ja rahva hääled langevad kokku kõigil 11 korral, saab  avaliku vinterdamise võimaluse häältearvult 12. koosseis).  14. Korraldaja tagab žürii professionaalse koosseisu ja hindamisprotsessi õigluse.  15. Žürii ja rahva hääletuse tulemusena Viru Folgile esinema valitud 12 vinterdaja nimed ja konkursile saadetud vinterdused on alates 1. juulist kõigile vabalt näha ja kuulata.  16. 12 tublimale vinterdajale on tagatud tasuta pääs festivalile ja neile luuakse võimalus esineda Vinteri laval kuni 20-minutilise programmiga. Esitaja koostab programmi vastavalt  oma parimale äranägemisele, lisaks vinterdustele võib esitada ka omaloomingut, rahvamuusikat või muud, antud esitajat iseloomustavat repertuaari.  17. Viru Folgi Vinteri laval esitamisel tulevate vinterduste puhul ajaliimiti ei seata. Vinterdaja ei saa ületada talle antud programmilist ajalimiiti, 20 minutit.  18. Parim Aasta Vinterdaja selgub Viru Folk 2011 festivali ajal ja selle valivad Käsmu Küla Komisjon ja festivali külalised. Aasta Vinterdaja saab Tallinkilt auhinnaks kruiisi Stockholmi.